cyanic-selkie/wikianc huggingface dataset:
Կարին Ռոիթֆելդ
Արտաքին հղումներ
Կատեգորիա:Ֆրանսիացի խմբագիրներ Կատեգորիա:1954 ծնունդներ Կատեգորիա:Սեպտեմբերի 19 ծնունդներ Կատեգորիա:Ֆրանսիացի կին գրողներ Կատեգորիա:Ֆրանսիացի լրագրողներ Կատեգորիա:Ֆրանսիացի մոդելներ Կատեգորիա:Ֆրանսիացի դիզայներներ
Ալ-Խորեզմի
Գիտական գործունեություն
819 թվականին Ալ-Խորեզմին տեղափոխվեց Բաղդադի արվարձան՝ Քաթրաբուլլա ։ Բաղդադում նա անցկացրեց իր կյանքի մեծ մասը, խալիֆ Ալ-Մամունի օրոք ղեկավարեց (813-833) «Իմաստության տունը» (արաբ. «Բայթ ալ-խիկմա»)։ Մինչև խալիֆ դառնալը Ալ-Մամունը զբաղեցնում էր Խալիֆայության արևելյան պրովինցիաների փոխարքայի պաշտոնը, և չի բացառվում, որ 809 թվականից Ալ-Խորեզմին եղել է Ալ-Մամունի արքունի գիտնականներից մեկը ։ Իր ստեղծագործություններից մեկում Ալ-Խորեզմին ակնածանքով է խոսում Ալ-Մամունի մասին՝ ընդգծելով նրա «սերը գիտության հանդեպ, ձգտումը իրեն մոտեցնել գիտնականներին՝ նրանց վրա գցելով իր հովանավորությունը, օգնելով նրանց պարզաբանել այն, ինչ նրանց համար անհասկանալի է, թեթևացնել այն ինչը նրանց համար դժվարություններ է առաջացնում» ։
«Իմաստության տունը»իր բնույթով Գիտությունների ակադեմիա էր, որտեղ աշխատում էին գիտնականներ Սիրիայից, Եգիպտոսից , Պարսկաստանից, Խորասանից և Մավերանախրայից ։ Այնտեղ գտնվում էր մեծ քանակությամբ հին ձեռագրերով լի գրադարան ու աստղադիտարան։ Այստեղ արաբերեն լեզվով թարգմանվեցին բազմաթիվ հունական փիլիսոփայական ու գիտական աշխատություններ ։ Այդ նույն ժամանակ այնտեղ աշխատում էին Խաբաշ ալ-Խասիբը, Ալ-Ֆերգանին, Իբն Թուրքը, Ալ-Քինդին և այլ երևելի գիտնականներ։ Խալիֆ Ալ-Մամունի պատվերով Ալ-Խորեզմին աշխատում էր երկրի մակերևույթի չափման միավորների ստեղծման վրա։ 827 թվականին Սինջար անապատում Ալ-խորեզմին մասնակցություն ունեցավ Միջօրեականի աղեղի երկարության հաշվմանը ։ Սինջար անապատում կատարված չափումները շուրջ 700 տարի իրենց  ճշգրտությամբ եղել են անգերազանցելի ։ Մոտավորապես 830 թվականին Մուհամմադ Իբն Մուսա Ալ-Խորեզմին ստեղծեց արաբական առաջին հայտնի տրակտատը հանրահաշվից։ Ալ-Խորեզմին իր երկու ստեղծագործությունները նվիրեց խալիֆ Ալ-Մամունին՝ ով հովանավորում էր Բաղդադի գիտնականներին ։
Խալիֆ Ալ-Վասիկի օրոք (842—847) Ալ-Խորեզմին գլխավորեց խազարների դեմ ուղղված արշավանքը։ Վերջին հիշատակությունը նրա մասին վերաբերվում է 827 թվականին։
Ներդրում համաշխարհային գիտության մեջ
Ալ-Խորեզմին առաջինը ներկայացրեց հանրահաշիվը՝ որպես քառակուսի և ուղղանկյուն հավասարումների լուծման դասակարգման գիտության ինքնուրույն ճյուղ։ Պատմաբանները բարձր են գնահատել Ալ-Խորեզմիի ինչպես  գիտական, այնպես էլ գիտությունը հանրամատչելի դարձնելու նրա գործունեությունը։ Նշանավոր պատմաբան Ջ. Սարտոնը նրան անվանել է «իր ժամանակների երևելի մաթեմատիկոս, և եթե նկատի ունենանք բոլոր հանգամանքները՝ բոլոր ժամանակներում ամենաերևելիներից մեկը»։
Ուսումնասիրել, վերամշակել և էապես զարգացրել է, ինչպես նաև համակարգված շարադրել է Հին աշխարհի և Արևելքի ժողովուրդների մաթեմատիակական գիտելիքները։ Մուհամմեդ ալ-Խորեզմիի՝ թվաբանությանը և հանրահաշվին վերաբերող երկերը թարգմանվել են արաբերենից  լատիներեն իսկ հետագայում նաև այլ եվրոպական լեզուներով։ Դրանց հիման վրա ստեղծվել են մաթեմատիկային  վերաբերվող բազմաթիվ գրքեր։ Ալ-Խորեզմիի աշխատությունները մեծ դեր խաղացին Վերածննդի ժամանակաշրջանի գիտության կայացման մեջ, ինչպես նաև Արևելքի ու Արևմուտքի միջնադարյան գիտական մտքի զարգացման գործում ։
Մաթեմատիկա
Ալ-Խորեզմին մանրամասն մշակեց սինուսի ֆունկցիաներ պարունակող եռանկյունաչափական աղյուսակները։ XII և XIII դարերում Ալ-Խորեզմիի աշխատանքների հիման վրա լատիներենով գրվել են «Carmen de Algorismo» և «Algorismus vulgaris» աշխատությունները, որոնք չեն կորցրել իրենց կարևորությունը շատ հարյուրամյակներ (XII—XIV դդ.) և երկար ժամանակ օգտագործվել են որպես հիմնական ձեռնարկներ Եվրոպայում։ Թվաբանությանը վերաբերող երկի միջոցով Եվրոպայում ծանոթացել են հնդկական թվանշաններին և թվարկության տասնորդական դիրքային համակարգին։ Ալ-Խորեզմի (լատինացված՝ Algorithmi) անունը մաթեմատիկայի մեջ մտել է որպես որոշակի հերթականությամբ կատարվող հաշվումների համակարգի անվանում։ Հանրահաշվին վերաբերող «Ալ-քիթաբ ալամուխթար ֆի հիսաբ ալաջաբր վա-ալ-մուկաբալա» (հայերեն կրճատ՝ գիրք վերականգնման և համեմատման մասին) երկում Մուհամմեդ ալ-Խորեզմին ներմուծել է հանրահաշվական մեծություններ, տվել 1-ին և 2-րդ աստիճանի հավասարումների լուծման և հանրահաշվական մեթոդներով մակերեսներ ու ծավալներ հաշվելու կանոններ։
Մուհամմեդ ալ-Խորեզմի «ալ-ջաբր» (վերականգնում) բառով անվանել է հանելի թիվը հավասարման երկու մասերին գումարելու գործողությունը, իսկ «ալ-մուկաբալա» բառով՝ նման անդամների միացումը։ Եվրոպացիները «ալ-ջաբր» բառի լատինացված ձևն ընդունել են որպես հավասարումների լուծման վերաբերյալ գիտության (ալգեբրա-հանրահաշիվ) անվանում։ Մինչև XVI դարը նրա թվաբանության գրքերի թարգմանությունները օգտագործվում էին եվրոպական համալսարաններում՝ որպես հիմնական դասագրքեր։ 1857 թվականինին իշխան Բաղդասար Բոնկոմպանյան «Թվաբանության մասին տրակտատ» գրքին թարգմանված որպես առաջնամաս  կցեց «գիրք հնդկական հաշվի մասին» ։ Մուհամմեդ Ալ-Խորեզմին աշխատություններ ունի նաև աստղագիտության, աշխարհագրության և տոմարի վերաբերյալ։
Աստղագիտություն
Ալ-Խորեզմին նաև աստղագիտական լուրջ աշխատությունների հեղինակ է։ Դրանցում նա պատմում է տոմարի, մոլորակների տեղադրության, պարալաքսի ու խավարման, ասղտղագիտական աղյուսակների կազմման (զիդջ), աստղերի տեսանելիության որոշման և այլնի մասին։ Նրա աստղագիտական աշխատությունների հիմքում ընկած էին հնդիկ աստղագետների աշխատությունները։ նա իրականացրեց հիմնավոր հաշվարկներ արևի, լուսնի ու մոլորակների դիրքերի վերաբերյալ։ Ալ-Խորեզմիի աստղագիտական աղյուսակները թարգմանվել են եվրոպական, իսկ հետագայում նաև չինարեն լեզուներով ։
Աշխարհագրություն
Ալ-Խորեզմին աշխարհագրության շրջանակներում գրել է «Երկրի պատկերի գիրք» (Քիթաբ սուրաթ ալ-արդ), որտեղ նա հստակեցրել է Պտղոմեոսի մի շարք հայացքները։ Գիրքը ներառում էր երկրի նկարագրությունը, քարտեզն ու առավել կարևոր վայրերի ցանկը։ Չնայած նրան, որ Ալ-Խորեզմիի քարտեզը հին հույն աստղագետի քարտեզից ավելի ճշգրիտ էր, այնուամենայնիվ նրա աշխատությունները Եվրոպայում  չփոխարինեցին պտղոմեոսյան աշխարհագրությանը։ Օգտագործելով իր սեփական բացահայտումները, Ալ-Խորեզմին փոփոխեց Պտղոմեոսի աշխարհագրական, աստղագիտական  աշխատությանունները։ «Հայտնի աշխարհի» քարտեզի կազման նպատակով Ալ-Խորեզմին ուսումնասիրեց 70 աշխարհագրագետների աշխատություններ ։
Ստեղծագործություններ
Ալ-Խորեզմին ինը աշխատությունների հեղինակ է եղել.
Այս 9 գրքերից մեզ են հասել 7-ը։ Դրանք պահպանվել են Ալ-Խորեզմիի բնագրով, կամ էլ լատիներեն, կամ արաբական մեկնաբանների միջոցով ։
Քիթաբ ալ-ջաբր վա-ալ-մուկաբալա
Ալ-Խորեզմին հայտնի է առաջին հերթին «Գիրք համալրման ու հակադրման մասին» («Ալ-քիթաբ ալ-մուխտասար ֆի խիսաբ ալ-ջաբր վալ- մուկաբալա») աշխատությունով, որը մեծ դեր խաղաց մաթեմատիկայի պատմության մեջ։ Ալ-ջաբր բառից առաջացավ հանրահաշիվ բառը։ Արաբական բնագիրը չի պահպանվել, սակայն բովանդակությւոնը հայտնի է 1140 թվականի անգլիացի մաթեմատիկ Ռոբերտ Չեստերսկու կատարած լատիներեն թարգմանությունից։ Ձեռագիրը, որը Ռոբերտ Չեստերսկին վերնագրել է  «Գիրք հանրահաշվի մասին և ալ-մուկաբալեն» պահվում է Քեմբրիջում։ Գրքի այլ թարգմանությունը իրականացրել է իսպանաբնակ հրեա Յոհան Սևիլսկին ։ «Քիթաբ ալ-ջաբարի...» առաջին մասում սկսվում է առաջին և երկրորդ հավասարումների ուսումնասիրություններից, իսկ վերջին երկու բաժիններում անդրադառնում է հանրահաշվի գործնական կիրառությանը։ Ալ-Ջաբր բառը  («լրացում») նշանակում էր բացասական անդամի տեղափոխում մի մասից մյուս մասը, իսկ ալ-մուկաբալան  («հակադրում»)՝ հավասար անդամների կրճատում հավասարության երկու կողմերում ։
Գործնական մաս
Գործնական մասում հեղինակը բերում է տնտեսա-կենցաղային խնդիրներում հանրահաշվական մեթոդների կիրառման օրինակներ՝ հողային չափումներ, ջրանցքների կառուցում և այլն ։ «Գործարքների մասին» բաժնում ուսումնասիրվում են երեք հայտնի անդամներով անհայտ անդամի հայտնաբերումը, իսկ «Չափումների մասին» գլխում՝ տարբեր բազմանկյունների մակերեսների հաշվում, շրջանի մակերեսի հաշվման մոտավոր բանաձև և հատված բուրգի ծավալի  հաշվման բանաձևերը։ Նրան կցված է նաև  «Գիրք կտակի մասին»՝ նվիրված մաթեմատիկական խնդիրներին՝ համաձայն իսլամի կատարված ժառանգության բաժանման ժամանակ (Ֆիկխ)։ Ալ-Խորեզմիի «Հանրահաշիվը», որը սկիզբ դրեց նոր ինքնուրույն գիտական կարգուկանոնի զարգացմանը, հետագայում լրացվեց ու մեկնաբանվեց շատ արևելյան մաթեմատիկոսների կողմից (Իբն Թուրք, Աբու Քամիլ, Աբու Բաքր ալ-Խարաջի և այլք)։ Այս գիրքը երկու անգամ թարգմանվել է XII դարում լատիներենով և անգնահատելի մեծ դեր խաղացել Եվրոպայում մաթեմատիկական մտքի զարգացման գործում։ Այս աշխատության անմիջական ազդեցության տակ էր XIII դարի երևելի եվրոպացի մաթեմատիկոս Ֆիբոնաչին։
Ալգորիթմ
Գրքի լատիներեն թարգմանությունը սկսվում է «Dixit Algorizmi» (ասաց Ալ-Խարեզմին) բառերով։ Քանի որ թվաբանություն մասին ստեղծագործությունները բավականին տարածված էին Եվրոպայում, ապա հեղինակի լատինականացված անունը (Algorizmi կամ Algorizmus) դարձավ անվանական անուն  և միջնադարյան մաթեմատիկոսները այդպես էին անվանում տասնորդական թվային համակարգի վրա հիմնված թվաբանությունը։ Հետագայում եվրոպացի մաթեմատիկոսները սկսեցին այդպես անվանել ցանկացած խիստ  կանոններով կատարված  հաշվարկ ։ Մեր օրերում ալգորիթմ տերմինը նշանակում է հրահանգենրի խումբ՝ նկարագրելով կատարողի գործողությունների կարգը `որոշակի գործողությունների համար խնդրի լուծման արդյունքի հասնելու համար։
Աստղագիտական աղյուսակներ (զիջ)
Միջնադարյան Արևելքում աստղագիտությունը բնական գիտությունների շարքում զբաղեցնում էր առաջատար դիրք։ Առանց դրա հնարավոր չէր գլուխ հանել ոչ ոռոգման համակարգից և ոչ էլ ցամաքային ու ծովային առևտրից։ IX դարում հայտնվեցին արաբերեն լեզվով աստղագիտական առաջին ինքնուրույն աշխատությունները, որոնց շարքում յուրահատուկ տեղ են զբաղեցնում  աստղագիտական և եռանկյունաչափական աղյուսակները (զիջեր)։ Զիջերը ծառայում էին ժամանակի չափման համար, նրանց միջոցով հաշվարկվել են աստղերի դիրքը սելեստիալ ոլորտում, արևի և լուսնի խավարումները ։
Առաջին զիջերի թվին է դասվում «Զիջ Ալ-Խորեզմին», որն այս բնագավառում որպես հիմնական ուսումնասիրություն միջնադարում օգտագործվում էր ինչպես Արևելքում, այնպես էլ Արևմտյան Եվրոպայում։ Չնայած «Զիջ Ալ-Խորեզմին» հիմանակնում հանդիսանում է   Բրահմագուպտայի «Բրահմագուպտա-սիդխանտի» մշակումը , շատ տեղեկություններ նրա մեջ ընդգրկված են Յեզդիգերդայի պարսկական շրջանի սկզբից, և մոլորակների արաբական անվանումների հետ միասին մոլորակների հավասարության աղյուսակների բերվում է դրանց համապատասխան անվանումները։ Այս զիջին կցված է նաև  «Տրակտատ հրեաների դարաշրջանի հաշվարկների մասին»։ Ալ-Խորեզմիի «Գիրք քրոնիկան»,  որն հիշատակվում է տարբեր աղբյուրներում՝ չի պահպանվել։
Գիրքը սկսվում է ժամանակագրության և օրացույցի բաժնից, որը շատ կարևոր էր պրակտիկ աստղագիտության համար, քանի որ օրացույցների տարբերության պատճառով դժվար էր որոշել հստակ թվագրությունը։ Գոյություն ունեցող լուսնային, լուսնա-արեգակնային օրացույցները, թվագրության տարբեր սկզբները բերում էր տարբեր դարաշրջանների և տարբեր ազգերի մոտ միևնույն իրադարձությունների  թվագրության տարբերությանը։ Ալ-Խորեզմին նկարագրել է իսլամական հուլիոսյան օրացույցը («ռումերի» օրացույց )։ Նա նաև համեմատել է տարբեր դարաշրջաները, այդ թվում նաև Հնդկաստանի հնագույն դարաշրջանը (սկսվել է Ք.ա 3101 թվականին) և «Ալեքսանդրի դարաշրջանը» (սկսվել է Ք.ա 312 թվականի հոկտեմբերի 1-ին)։ Ալ-Խորեզմիի հաշվարկներով իսլամական դարաշրջանի թվականության սկիզբը համապատասխանում է 622 թվականի հուլիսի 16-ին ։ Ալ-Խորեզմին ընդունել է Արին կոչվող վայրով անցնող միջօրեականը որպես սկզբնական միջօրեկան, որից սկսվում է ժամանակի հաշվարկը ։ Իգնատի Կրաչկովսկին նույնացնում է Արինը Հնդկաստանում գտնվող Ուդժայն  քաղաքի հետ ։ Զիջում խոսվում է «Կուպոլե Արինայի» մասին, քանի որ ենթադրվում էր, որ Ուդջայնի միջօրեականը համընկնում էր Շրի-Լանկա թերաղզու միջօրեականի հետ։ Համաձայն հնդիկ աշխարհագրագետների պատկերացումների,  երկրի «մեջտեղում», զրոյական միջօրեականի և հասարակածի հատման տեղում , գտնվում է ինչ որ «երկնակամար», կամ «Ուդժայնայի երկնակամար»։ Արաբերենով Ուդջայն և Արին բառերը քիչ են տարբերվում , դրա համար «Ուդջայնայի երկնակամարը» վերածվեց «Արինայի երկնակամարի», կամ ուղղակի Արինի ։
Գիրք հնդկական հաշվարկների մասին
Ալ-Խորեզմին գրել է «Գիրք հնդկական հաշիվների մասին»՝ դրանով հեշտացնելով արաբական թվերի մասսայականացմանն ու թվերի տասնորդական հաշվման համակարգերի  տարածմանն ամբողջ Խալիֆայությունում՝ ընդհուպ մինչև Մուսուլմանական Իսպանիա։ Արաբական տեքստը կորել է, սակայն պահպանվել է դրա XII դարի   լատիներեն թարգմանությունը՝ «Algoritmi de numero Indorum» : Լատիներեն թարգմանությունը չի պահպանել Ալ-Խորեզմիի սստեղծագործության բնօրինակ տեքստի  շատ մանրամասնություններ ։ Գիրքը մեծ ազդեցություն ունեցավ ինչպես Արևելքի, այնպես էլ Արևմուտքի հետագա կառավարման վրա ։
Գրքում նկարագրված է ինը արաբական թվերից և զրոյից բաղկացած տասանորդական թվերի տեղադրումը ։ Հնարավոր է Ալ-Խորեզմին եղավ առաջին մաթեմատիկոսը, ով թվերի գրության մեջ օգտագործեց զրոն ։ «Գիրք հնդկական հաշվարկների մասին» բնագրում նկարագրված էր քառակուսի արմատի հանման մեթոդները, սակայն լատիներեն թարգմանության մեջ դա չկա ։ «Գիրք հնդկական հաշվարկների մասին» ստեղծագործության գրվելուց երկու հարյուր տարի անց հնդկական համակարգը տարածվեց ամբողջ իսլամական աշխարհում։ Եվրոպայում «արաբական թվերը » առաջին անգամ հիշատակվում են մոտ 1200 թվականին։ Արաբական թվերը սկզբում օգտագործվում էին միայն համալսարաններում։ 1299 թվականին իտալական Ֆլորենցիայում ընդունվեց օրենք, որն արգելում էր օգտագործել արաբական թվեր։ Բայց քանի որ արաբական թվերը սկսեցին լայնորեն կիրառվել իտալացի վաճառականների կողմից , XVI-րդ դարում ամբողջ Եվրոպան անցում կատարեց դրանց ։ Մինչ XVIII դարի սկիզբը Ռուսաստանում օգտագործվում էին հաշվարկի կիրիլյան համակարգը, որից հետո այն փոխվեց արաբական թվերի վրա հիմնված հաշվման համակարգ։
Երկրի պատկերի գիրք
Մաթեմատիկայի և աստղագիտության վերաբերյալ աշխատությունների հետ անմիջականորեն առնչվում են նաև Ալ-Խորեզմիի աշխարհագրական աշխատությունները։ Նրա կողմից գրված «Երկրի պատկերի գիրքը»՝ լինելով արաբերեն լեզվով առաջին աշխարհագրական  ստեղծագործությունը  և նաև առաջինը որպես մաթեմատիկական աշխարհագրություն, մեծ ազդեցություն ունեցավ այս գիտության զարգացման վրա։ Նա առաջին անգամ արաբերեն լեզվով նկարագրեց այս ժամանակվա հայտնի Երկրի բնակելի մասը, տվեց 2402 բնակելի տարածքների և կարևոր կոորդինատների քարտեզը։ Շատ դեպքերում նա հենվում էր հունական ստեղծագործությունների վրա (Պտղոմեոսի Աշխարհագրություն), բայց նրա «Երկրի պատկերի գիրքը» նախորդ հեղինակների ստեղծագործության սովորական թարգմանություն չէ, այլ յուրահատուկ աշխատանք, որն իր մեջ ընդգրկում է շատ նոր տվյալներ։ Նա կազմակերպեց  գիտարշավ դեպի Բյուզանդիա, Խազարական խաքանություն , Աֆղանստան։ Նրա ղեկավարությամբ հաշվարկվեց (այն ժամանակների համար բավականին ճշգրիտ )երկրի միջօրեականի մեկ աստիճանի երկարությունը, սակայն նրա գլխավոր գիտական ձեռքբերումները կապված են մաթեմատիկայի հետ։ «Երկրի  պատկերի գրքում» տրված է լայնության և երկարության բնորոշումը ։
Հիշատակ
1979 թվականի հոկտեմբերի 16-22-ը, Դոնալդ Կնուտի և Անդրեյ Երշովի նախաձեռնությամբ և ԽՍՀՄ Գիտությունների Ազգային Ակադեմիայի և Ուզբեկստանի ԽՍՀՄ Գիտությունների ակադեմիայի օգնությամբ, Ուզբեկստանի Ուրգենչ քաղաքում տեղի ունեցավ Միջազգային գիտաժողով «Ալգորիթմները և դրանց կիրառումը ժամանակակից մաթեմատիկայում»՝  նվիրված «ալգորիթմ» տերմինի 1100 ամյակին։
Ծանոթագրություններ
Կատեգորիա:Պարսիկ մաթեմատիկոսներ Կատեգորիա:Պարսիկ աստղագետներ Կատեգորիա:Պարսիկ աշխարհագրագետեր Կատեգորիա:Պարսիկ պատմաբաններ Կատեգորիա:Մաթեմատիկոսներ այբբենական կարգով Կատեգորիա:Քարտեզագիրներ Կատեգորիա:Պարսիկ թարգմանիչներ Կատեգորիա:Պարսիկ փիլիսոփաներ
Բայուբուրջ
Բայուբուրջ, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1907-1908 թվականներին գյուղն ունեցել է 492 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Վահագն Հարությունյան (պետական գործիչ)
Վահագն Ֆելիքսի Հարությունյան, ՀՀ պետական գործիչ, ՀՀ կառավարությանն առընթեր պետական գույքի կառավարման վարչության աշխատակազմի ղեկավար։
Պարգևներ և կոչումներ
Ամուսնացած է, ունի երկու զավակ։ Հայաստանի հանրապետական կուսակցության անդամ է։
Արմեն Աբրահամյան (այլ կիրառումներ)
Արմեն Աբրահամյան անվամբ հայտնի են մի քանի անձնավորություններ.
Արգանդա դել Ռեյ
Արգանդա դել Ռեյ (Arganda del Rey), քաղաք և մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Կուենկա–դել–Հենարես շրջանում։ Տարածքը 79,7 կմ² է։ Բնակչությունը 53135 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 22 կմ։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Զարուկավնոե
Զարուկավնոե (Зарукавне), գյուղ Ուկրաինայի Չեռնիգովի մարզի Բախմաչի շրջանում։ Բնակավայրը նախկինում նաև անվանվել է Բելովեժի, Մարկովսկոե։
2006 թվականի տվյալներով Զարուկավնոե գյուղում բնակվում էր 250 մարդ։ Բնակչության խտությունը կազմում էր 239,45 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1919 թվականին հիմնադրված բնակավայրեր
Թոնի Քերթիս
Թոնի Քերթիս (Tony Curtis, իսկական անունը՝ Բերնարդ Շվարց (Bernard Schwartz), ), ամերիկացի դերասան, լայն ճանաչում է գտել 50-60-ական թվականներին։
Կենսագրություն
Թոնի Քերթիսը ծնվել է 1925 թվականին Նյու Յորքում։ Փոքր հասակից հանդես է եկել սիրողական խմբերում։ Բրոդվեյում բեմադրված «Ոսկե տղան» պիեսը բացահայտում է նրան և հրավիրում է նկարահանվելու Ռոբերտ Սիոդմակի «Կրիս-Կրոս» կինոնկարում։
Ծանոթագրություններ
Կատեգորիա:Ամերիկացի դերասաններ Կատեգորիա:1925 ծնունդներ Կատեգորիա:2010 մահեր Կատեգորիա:Հունիսի 3 ծնունդներ Կատեգորիա:Սեպտեմբերի 29 մահեր Կատեգորիա:Ամերիկացի տղամարդ կինոդերասաններ Կատեգորիա:Ամերիկացի գրողներ Կատեգորիա:Ամերիկացի նկարիչներ Կատեգորիա:Ամերիկացի հեռուստատեսային դերասաններ Կատեգորիա:«Ոսկե գլոբուս» մրցանակի դափնեկիրներ
Լորենսանա (Լուգո)
Լորենսանա (Lourenzá), քաղաք և համայնք Իսպանիայում, մտնում է Լուգոյի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Լա-Մարինիա-Սենտրալ շրջանի կազմի մեջ։ Տարածքը՝ 63 կմ2։ Բնակչությունը՝ 2506 (2010 թվականին)։ Վարչական կենտրոնից հեռավորությունը՝ 85 կմ։
Ազախ (Մարդինի գավառ)
Ազախ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի քրդաբնակ բնակավայրեր
Ռամոնա Բախման
Ռամոնա Բախման (Ramona Bachmann, ), շվեյցարացի ֆուտբոլիստ, ֆրանսիական «Պարի Սեն Ժերմեն» ակումբի և Շվեյցարիայի հավաքականի հարձակվող։
Ակումբային կարիերա
«Մալթեր» ակումբի ֆուտբոլային դպրոցի սան։ Մեկ մրցաշրջան Շվեյցարիայի երկրորդ դիվիզիոնում իր հարազատ ակումբում խաղալուց հետո Ռամոննա Բախմանը տեղափոխվեց Շվեյցարիայի չեմպիոն «Լյուցեռն» ակումբ։ Սակայն կես մրցաշրջանից հետո՝ 16 տարեկանում, նա նկատվում է շվեդական «Ումեա» ակումբի սկաուտների կողմից և 2007 թվականի մարտին դառնում այս թիմի խաղացող։ 2009 թվականի մրցաշրջանի մեկնարկից առաջ բրազիլուհի Մարթայի հեռանալուց հետո Ռամոնան դարձավ թիմի առանցքային խաղացողներից մեկը՝ մրցաշրջանի ընթացքում Շվեդիայի առաջնության 19 հանդիպումներում խփելով 14 գոլ։ Տարեվերջին նա ընտրվեց որպես Շվեյցարիայի լավագույն խաղացող ։
2009 թվականի դեկտեմբերին Ռամոնա Բախմանը մեկնեց ամերիկյան «Ատլանտա Բիթ» ակումբ (Atlanta Beat), որը խաղում էր WPS (Women’s Professional Soccer) լիգայում ։ Սակայն ԱՄՆ-ում ֆուտբոլիստի խաղը չստացվեց։ Մրցաշրջանի ընթացքում ընդամենը 10 հանդիպում անցկացնելուց և միայն մեկ գոլ խփելուց հետո, հաջորդ տարի Ռամոնա Բախմանը վերադարձավ «Ումեա», չնայած մի շարք առաջարկներ ուներ Գերմանիայի, Անգլիայի և Շվեդիայի այլ ակումբներից։
Բախմանը ճանաչվել է Damallsvenskan-ի (Damallsvenskan՝ Շվեդիայի կանանց ֆուտբոլի բարձրագույն լիգա) լավագույն կին խաղացող 2011 թվականի մրցաշրջանում և դրա ավարտից հետո տեղափոխվել է « Մալմյո » ակումբ, որը դարձել է մրցաշարի հաղթող ։
2015 թվականին Ռամոնան 3 տարվա պայմանագիր է կնքել գերմանական «Վոլֆսբուրգ» (Verein für Leibesübungen Wolfsburg-Fußball GmbH՝ գերմանական կանանց ֆուտբոլային ակումբ) ակումբի հետ։
2021 թվականի հունիսի 7-ին Բախմանը հաղթել է Ֆրանսիայի 2020/21 առաջնությունը «Պարի Սեն Ժերմենի» հետ ։
Կարիերա հավաքականում
2007 թվականի հունիսի 15-ին Բախմանը նորամուտը նշեց իր երկրի հիմնական կազմում։ Մինչև 2009 թվականի մարտը նա անցկացրել է 14 հանդիպում՝ դառնալով 4 գոլի հեղինակ ։ 2011 թվականի Աշխարհի առաջնության ընտրական փուլում, որը մեկնարկել է 2009 թվականի սեպտեմբերին, Բախմանը մասնակցել է 7 հանդիպման, որոնցում խփել է 4 գոլ, սակայն Շվեյցարիայի հավաքականը որակավորման փլեյ-օֆֆում պարտվեց Անգլիային և չհայտնվեց առաջնությունում։
Խաղային որակներ
Մասնագետները նշում են Ռամոնա Բախմանի տեխնիկական բարձր մակարդակն ու ինքնավստահությունը ։ Իգոր Շալիմովը 2011 թվականի աշխարհի առաջնության ընտրական Ռուսաստան-Շվեյցարիա խաղից հետո նշել է նաև հարձակվողի բարձր արագությունը ։
Անձնական կյանք
Կանադայում 2015 թվականի կանանց աշխարհի գավաթի խաղարկության ժամանակ կատարել է քամինգ աութ՝ հանդես է եկել որպես լեսբուհի ։ Ռամոնան նախկինում հարաբերությունների մեջ է եղել Շվեյցարիայի հավաքականի խաղացող Ալիշա Լեմանի հետ, ով տեղափոխվել է Լոնդոն՝ խաղալու «Վեսթ Հեմ Յունայթեդում» ։ Նրանց ազգային հավաքականի մարզիչ Մարտինա Վոս-Տեկլենբուրգը պարզաբանել է. «Կանանց ֆուտբոլում իրավիճակը բացառիկ չէ» ։
Ծանոթագրություններ
Կատեգորիա:Շվեյցարացի կին ֆուտբոլիստներ Կատեգորիա:Ֆուտբոլի հարձակվողներ Կատեգորիա:Շվեյցարիայի հավաքականի ֆուտբոլիստներ Կատեգորիա:Լյուցերնի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Վոլֆսբուրգի ֆուտբոլիստներ
Տավրոս (այլ կիրառումներ)
Տավրոս, կարող է վերաբերել՝
Եվրագոտի
Եվրագոտու մեջ ընդգրկված են Ավստրիան, Բելգիան, Կիպրոսը, Էստոնիան, Ֆինլանդիան, Ֆրանսիան, Գերմանիան, Հունաստանը, Իռլանդիան, Իտալիան, Լատվիան, Լիտվան, Լյուքսեմբուրգը, Մալթան, Նիդերլանդները, Պորտուգալիան, Սլովակիան, Սլովենիան և Իսպանիան։ ԵՄ մյուս անդամ երկրները (բացառությամբ Դանիայի և Միացյալ Թագավորության) պարտավորվել են միանալ գոտուն եթե բավարարեն պահանջներին ։ Ոչ մի երկիր նախկինում դուրս չի եկել գոտուց ։ Անդորրան, Մոնակոն, Սան Մարինոն և Վատիկանը ԵՄ հետ կնքել են պայմանագիր, համաձայն որի եվրոն նրանց պաշտոնական արժույթն է, սակայն իրավունք ունեն թողարկելու սեփական մետաղադրամներ ։ Կոսովոն և Չեռնոգորիան ընդունել են եվրոն իրենց նախաձեռնությամբ, սակայն այս երկրները Եվրագոտու պաշտոնական անդամ չեն և չունեն ներկայացուցչություն Եվրոպական Կենտրոնական բանկում (ԵԿԲ) կամ Եվրախմբում ։
ԵԿԲ-ն, որը կառավարում նախագահը և ազգային կենտրոնական բանկերի խորհուրդը, հաստատում է գոտու դրամավարկային քաղաքականությունը։ ԵԿԲ հիմնական խնդիրն է վերահսկողության տակ պահել գնաճը։ Չնայած չկա ընդհանուր քաղաքականություն արժութային միության կառավարման վերաբերյալ, կառավարման գործառնույթը կատարում է Եվրախումբը, որն ընդունում է Եվրագոտու կամ եվրոյի մասով քաղաքական որոշումներ։ Եվրախումբը կազմված է եվրագոտու անդամ երկրների ֆինանսների նախարարներից, սակայն արտակարգ դեպքերում այն ղեկավարում են երկրների առաջնորդները։
Ավհատ Աբդուլին
Կենսագրություն
Ավհատը Կըզըլ-Կիա քաղաքի ֆուտբոլային խմբակների սանն է։ Ծառայել է խորհրդային բանակում։
Եվրագոտի
Ծանոթագրություններ
Կատեգորիա:Եվրագոտի Կատեգորիա:Միջազգային տնտեսական կազմակերպություններ
Ավհատ Աբդուլին
Կենսագրություն
Նա 21 տարեկան հասակում դեբյուտով հանդես է եկել 1979 թվականին առաջին լիգայում Բիշքեկի «Ալգա» ֆուտբոլային ակումբի կազմում, բայց ակումբի կազմում անցկացրել է միայն մեկ հանդիպում, որը կայացել է 1979 թվականի օգոստոսի 3-ին «Պամիր» ֆուտբոլային ակումբի դեմ ։ Նույն մրցաշրջանում Ղրղզստանի ԽՍՀ ազգային հավաքականի կազմում մասնակցել է ԽՍՀՄ ժողովուրդների սպարտակիադայի մրցաշարին։
1981 թվականից ինը սեզոն հանդես է եկել երկրորդ լիգայում ֆերգանական «Նեֆտյանիկ» ֆուտբոլային ակումբի կազմում, անցկացրել 288 հանդիպում ազգային առաջնություններում և խփել 61 գոլ։ Լավագույն անձնական արդյունքը եղել է 1983 թվականի մրցաշրջանում, որի ժամանակ խփել է 18 գոլ։ Երկրորդ լիգայի գոտիական մրցաշարերի բազմակի հաղթող (1981, 1983, 1987, 1988, 1989 թվականներին) և մրցանակակիր է։
Իր խաղային կարիերայի ավարտին կարճ ժամանակով հանդես է եկել Կայսարում, Նավբախորում և Բաղդադչիում։
Որպես գլխավոր մարզիչ աշխատել է Ուզբեկստանի «Ատլաշկի», «Կասանսայ», «Շախրիխան», «Կոկանդ» ակումբներում, այդ թվում բարձրագույն դիվիզիոնում։ 2001 թվականին «Կոկանդ» ֆուտբոլային ակումբի հետ նա դարձել է առաջին լիգայի հաղթող և ակումբը հասել է գագաթնակետին։
Հետագայում Ավհատը տեղափոխվել է Ռուսաստան։ 2010-ական թվականներին եղել է «Նեֆտյանիկ» (Նովոսպասսկոե) սիրողական ակումբի տնօրենը և գլխավոր մարզիչը։ Բազմիցս առաջնորդել է թիմի հաղթանակները առաջնությունում և Ուլյանովսկի շրջանի գավաթում ։ Ճանաչվել է տարածաշրջանի լավագույն մարզիչ։
Ծանոթագրություններ
Կատեգորիա:Ֆուտբոլային մարզիչներ Կատեգորիա:Խորհրդային ֆուտբոլիստներ
Բոն
Բոն (Bonn), Հռենոս գետի ափին կառուցված քաղաք Հյուսիսային Հռենոս-Վեստֆալիա երկրում (Գերմանիա)։ Բնակչությունը 309869 մարդ է։ Քաղաքը Գերմանիայի նախագահի երկրորդ պաշտոնական նստավայրն է։ Բոնը գտնվում է Հռենոս-Ռուրից հարավ։ Գերմանիայի ամենաընդարձակ մետրոպոլիտեն ունեցող քաղաքն է։
Կառուցվել է 1-ին դարում՝ որպես հռոմեական նստավայր։ Այն Գերմանիայի ամենահին քաղաքներից է։ 1597-1794 թվականներին Բոնը եղել է Քյոլնի ընտրազանգվածի մայրաքաղաքը։ 1949 թվականին Բոնում ընդունեց Գերմանիայի սահմանադրությունը։ 1949-1990 թվականներին Բոնը արևմտյան Գերմանիայի փաստացի մայրաքաղաքն էր։ 1990-1999 թվականներին Բեռլինի պատի փլուզումից հետո Բոնը դարձավ կառավարության նստավայրը։
Բոնում են տեղակայված «Deutsche Post DHL»-ը և «Deutsche Telekom»-ը։ Այն հայտնի է որպես Միացյալ Ազգերի Կազմակերպության 19 համալսարաններով, ինչպես նաև Բոնի համալսարանով։
Պատմություն
Քաղաքի պատմությունը թվագրվում է Հռոմեական ժամանակաշրջանին։ Մոտ 11-րդ դարում հռոմեական բանակը հայտնվում է փոքր տարածքում տեղակայվելու, որը համարվում էր քաղաքի պատմական հատվածը։ Ավելի շուտ բանակը վերակազմավորել էր գերմանական ցեղական խմբին՝ Ուբիին (Ubii)։ Տարածքի համար հաստատված «Bonna» անունը կարող է կապված լինել տեղում բնակված Էբերունների գերմանական տոհմի անվան հետ։
11-րդ և 13-րդ դարերում՝ Գերմանական կայսրության տարիներին, ստեղծվում է Բոնի ռոմանական արվեստը, և 1597 թվականին Բոնը դարձավ Քյոլնի արքպիսկոպոսի նստավայրը։ Քաղաքը սկսեց ավելի մեծ ազդեցություն թողնել և արագորեն աճել։ Օգյուստ Քլեմենը հանձնարարեց կատարել բարոկկո ոճի շինությունների վերանորոգման աշխատանքներ, որոնք այժմ էլ քաղաքին առանձնահատուկ տեսք են հաղորդում։ Մաքս Ֆրանցը, ով կառավարել է 1784-1794 թվականներին հիմնադրել է Բոնի դպրոցը։ Նաև նա երիտասարդ Լյուդվիգ վան Բեթհովենի հովանավորն էր։
Երկրորդ համաշխարհային պատերազմի ժամանակ Բոնը շնորհիվ իր ռազմավարական հարմար դիրքի մեծ դեր կատարեց։ Այն գտնվում էր Հռենոս գետի մոտ, ինչը բնական խոչընդոտ էր համարվում գերմանական տարածքներ ներթափանցելու համար։
Համեմատաբար փոքր չափերի պատճառով Բոնը հաճախ կատակով նշվում է որպես «'Bundeshauptstadt ohne nennenswertes Nachtleben» (Դաշնային մայրաքաղաք առանց արժանի անվան) կամ որպես «'Bundesdorf» (Դաշնային գյուղ)։ Սառը պատերազմից հետո Բոնում է գտնվում Ամերիկայի դեսպանատունը, որն ունի հազարավոր մարդկանցից բաղկացած անձնակազմ։
Գերմանիայի վերամիավորումից (1990 թվական) հետո Բեռլինը կրկին դարձավ Գերմանիայի մայրաքաղաքը։ Սակայն դա չէր նշանակում, որ քաղաքական կառույցները նույնպես պետք է տեղափոխվեն։ Առաջարկվեց դրանք պահպանել Բոնում։
Հիմնական տեսարժան վայրերը
Բեթհովենի ծննդավայրը տեղակայված է Բոնգասսում՝ շուկայի մոտ։ Շուկայի դիմաց Հին քաղաքի պալատն է՝ կառուցված 1737 թվականին՝ ռոկոկո ոճում։ Այն օգտագործվում է քաղաքի հյուրերի ընդունելության համար։ Այն նաև քաղաքապետի նստավայրն է։ Դրա մոտ է գտնվում «Kurfürstliches Schloss»-ը, որը կառուցաված է որպես թագավորանիստ և այժմ այն Բոնի համալսարանի հիմնական շենքն է։
«Poppelsdorfer Allee»-ը միավորում է «Kurfürstliches Schloss-ը Poppelsdorfer Schloss»-ին, այն ստեղծվել է 18-րդ դարի առաջին կեսին, և նրա հիմքն այժմ բուսաբանակն այգի է։ Այդ առանքը ընդհատվել է «Bonn Hauptbahnhof» երկաթուղային գծի պատճառով։ Շինությունը ապամոնտաժվել է 1883-1884 թվականներին։
Բեթհովենի հուշարձանը կանգնած է Münsterplatz-ում՝ Բոնի աշտարակում, որը Գերմանիայի ամենահին եկեղեցիներից է։
Կրթություն
Բոնի համալսարանը Գերմանիայի ամենամեծ համալսարաններից է։ Այստեղ է տեղակայված նաև գերմանական «Deutsche Forschungsgemeinschaft» համալսարանի հետազոտական համալսարանը։
Բոնի՝ նախկինում գործած համալսարանները
Ծանոթագրություններ
Կատեգորիա:Գերմանիայի քաղաքներ
Տրոիցկ (գյուղ, Բլագովարսկի շրջան)
Բնակչությունը 2009 թվականին գրանցված տվյալներով կազմում էր 146 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Լևոն Նալբանդյան
Լևոն Նալբանդյան (հայտնի է եղել Լենոս անվանումով, ), հայ նկարիչ, թատերական նկարիչ։ ԽՍՀՄ նկարիչների միության անդամ 1953 թվականից։ ՀԽՍՀ արվեստի վաստակավոր գործիչ (1988)։ Աշխատել է գեղանկարչական արվեստի տարբեր բնագավառներում, ինչպիսիք են թատերական ներկայացումների ձևավորման բնագավառը, արդյունաբերական և գրաֆիկական դիզայնի, թանգարանների ինտերիերների ձևավորման բնագառները ։
Կենսագրություն
Լևոն Նալբանդյանը ծնվել է 1924 թվականի հունվարի 22-ին, Լենինական քաղաքում։ 1936 թվականից սովորել է Մերկուրովի անվան գեղարվեստական դպրոցում։ 1938 թվականին Նալբանդյանների ընտանիքը տեղափոխվել է Երևան։ Երևանում Նալբանդյանն ավարտել է Մաքսիմ Գորկու անվան միջնակարգ դպրոցը և 1939 թվականին ընդունվել Փանոս Թերլեմեզյանի անվան գեղարվեստի ուսումնարան։ 1942 թվականին որպես շարքային կապավոր զորակոչվել է գործող բանակ և ծառայել տեխնիկական կապի գումարտակում՝ մասնակցելով Հայրենական մեծ պատերազմին։ Զորացրվելուց հետո շարունակել է ուսումը։ 1945 թվականին ավարտել է ուսումնարանի գեղանկարչության բաժինը։ 1946 թվականին ընդունվել է Երևանի Պոլիտեխնիկական ինստիտուտի ճարտարապետության ֆակուլտետը։ Այդ բաժնում մեկ տարի սովորելուց հետո ուսումը շարունակել է Երևանի գեղարվեստի ինստիտուտի կերպարվեստի ֆակուլտետի թատերանկարչության բաժնում։ 1948 թվականին մի խումբ ուսանողների հետ գործուղվել է Մոսկվայի Միութենական Մուլտֆիլմ ստուդիա՝ ուսանելու մուլտիպլիկացիայի արվեստը։ 1948-1949 թվականներին եղել է Միութենական Մուլտֆիլմ ստուդիայի ուսանող և ստացել է նկարիչ-մուլտիպլիկատորի որակավորում։ Վերադառնալով Երևան՝ շարունակել է ուսումը Գեղարվեստա-թատերական ինստիտուտի թատերական գեղանկարչության բաժնում, որն ավարտել է 1952 թվականին՝ ստանալով թատերական նկարչի դիպլոմ։
Գործունեություն
1950-ական թվականներից Նալբանդյանը սկսել է աշխատել արդյունաբերական դիզայնի ոլորտում՝ ձևավորելով Սննդի արդյունաբերության նախարարության արտադրանքի պիտակները, ապրանքանիշերը և այլն։ 1960 թվականից տարիներ շարունակ Նալբանդյանը կատարել է ՀԽՍՀ Գեղարվեստական Ֆոնդի պետական պատվերները։ 1960, 1970 և 1977 թվականներին որպես գլխավոր նկարիչ ձևավորել է Խորհրդային Միության Ժողովրդական տնտեսության նվաճումների ցուցահանդեսի Հայաստանի սրահը։ Արժանացել է արծաթե մեդալի՝ Խորհրդային Միության Ժողովրդական տնտեսության նվաճումների ցուցահանդեսի Հայաստանի սրահի ձևավորման համար։ 1978 թվականին ձևավորել է Խաչատուր Աբովյանի տուն-թանգարանը Երևանում, 1988 թվականին՝ Եղիշե Չարենցի անվան գրականության և արվեստի թանգարանը Երևանում։ Տարիների ընթացքում կատարել է գեղարվեստական աշխատանքներ Հայաստանի պատմության թանգարանի համար։ Ձևավորել է Դիլիջանի Ժողովրդական արվեստի թանգարանը և Հրազդան քաղաքի թանգարանը։ Նալբանդյանը սերտորեն համագործակցել է Արարատ կոնյակի գործարանի հետ, այնտեղ ձևավորել համտեսի սրահը, այդ գործարանի համար ստեղծել է խաչքարի էսքիզ և ձևավորել գործարանի թանգարանը։ Ձևավորել է Հայկական կոնյակների բազմաթիվ պիտակներ։ Ձևավորել է Սննդի արդյունաբերության նախարարության հազարավոր տարբեր ապրանքանիշներ։ Հայկական կոնյակների և գինիների, ծխախոտի պիտակների մեծ մասի ձևավորման հեղինակն է եղել։ 1977 թվականից դարձել է Սննդի արդյունաբերության նախարարության Գեղարվեստական խորհրդի անդամ։ 1982 թվականից Հայաստանի Գիտա-արդյունաբերական միավորման ավագ նկարիչն էր, 1984 թվականից Հայաստանի գեղարվեստական Ֆոնդի գեղխորհրդի անդամ։
Մասնակցել է Միութենական սննդի արդյունաբերության նախարարության արտադրության ձևավորման բազմաթիվ մրցույթների և 1980-1982 թվականներին յոթ անգամ արժանացել է առաջին մրցանակի։ Մասնակցել է հանրապետական, հոբելյանական և այլ ցուցահանդեսների՝ Հայաստանում և Հայաստանից դուրս, ցուցադրել է բազմաթիվ հաստոցային գեղանկարչական գրաֆիկական, արդյունաբերական դիզայնի աշխատանքներ, որոնք ստեղծվել էին իր ամբողջ ստեղծագործական կյանքի ընթացքում։ 2019 թվականին Հայաստանի նկարիչների միությունում կայացել է «Աշխարհը նկարչի աչքերով» խորագիրը կրող ցուցահանդեսը՝ նվիրված Լևոն Նալբանդյանի ծննդյան 95-ամյակին  ։
Նալբանդյանը ձևավորման տարբեր աշխատանքներ է կատարել նաև ԽՍՀՄ այլ քաղաքներում՝ Յարոսլավլում և Լենինգրադում։ 1987-1989 թվականներին Լեռնային Ղարաբաղի Ինքնավար Հանրապետության Սննդի արդյունաբերության նախարարության հրավերով կատարել է կոնյակի, գինու և ուրիշ արտադրանքի պիտակների ձևավորումը հայերեն և ռուսերեն լեզուներով։
Լևոն Նալբանդյանի աշխատանքների մի մասը՝ ճեպանկարներ, էտյուդներ, գրաֆիկական աշխատանքներ, ստեղծվել են աշխարհի տարբեր երկրներ ճանապարհորդությունների ընթացքում։ Լևոն Նալբանդյանի Հնդկաստանում ստեղծած աշխատանքները՝ Հնդկաստանի բնանկարներ, ժանրային տեսարաններ, ցուցադրվել են Հնդկաստանում և արժանացել Հնդկաստանի գեղարվեստի ակադեմիայի ոսկե մեդալի։
Հետաքրքրվել է օտար երկրների մշակույթի և ազգային արվեստի ավանդույթներով։ Ստեղծագործական խմբերի կազմում այցելել է բազմաթիվ երկրներ և մասնակցել մշակու թային միջոցառումների։ Այցելել է Եվրոպայի, Ասիայի մի քանի երկրներ, եղել է ԱՄՆ-ում, Հնդկաստանում, Խաղաղ Օվկիանոսի ավազանի երկրներում և բազմաթիվ Աֆրիկյան երկրներում։
Կյանքի վերջին տարիներին Նալբանդյանն աշխատել է արդյունաբերական դիզայնի ասպարեզում։ Կարողացել է համատեղել, ներդաշնակորեն միաձուլել իր արվեստին բնորոշ մոնումենտալությունը և մանրանկարչության լավագույն ավանդույթների ընկալումը հենց այդ ոլորտում։ Դյուրին և հետաքրքիր դարձնելով տարբեր նյութերի մշակումը և օգտագործումը իր աշխատանքներում՝ Նալբանդյանը նկատելի է դարձրել իր յուրօրինակ աշխատանքային ոճը և նորարարական մոտեցումները այլ նկարիչների համար, ովքեր նոր սկսում էին ստեղծագործել այդ նոր ասպարեզում։
Արտաքին հղումներ
Կատեգորիա:Հայ նկարիչներ Կատեգորիա:Հայ թատերական նկարիչներ Կատեգորիա:Գրաֆիկական դիզայներներ Կատեգորիա:Արդյունաբերական դիզայներներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:ՀԽՍՀ արվեստի վաստակավոր գործիչներ Կատեգորիա:ԽՍՀՄ նկարիչների միության անդամներ
Հույները Եգիպտոսում
Պատմություն
Հույները բնակվում են Եգիպտոսի տարածքում դեռևս հնագույն ժամանակներից։ Հույն պատմիչ Հերոդոտոսը, ով մ.թ.ա. 5-րդ դարում այցելել էր Եգիպտոս, նշում է, որ հույները առաջին ժողովուրդներից էին, ովքեր հաստատվել են Եգիպտոսի տարածքում։ Դիոդորոս Սիցիլիացին գրում է, որ Մեծ ջրհեղեղի ժամանակ ակտիսներից մեկն այստեղ կառուցել է Հելիոպոլիս քաղաքը։ Նույն ժամանակահատվածում աթենացիները կառուցել են Սայիս քաղաքը ։ Դիոդորոսը նաև նշում է, որ թեև Մեծ ջրհեղեղից հետո հունական քաղաքներն ավերվել են, այսուհանդերձ Հին Եգիպտոսում գտնվող Սայիսն ու Հելիոպոլիսը մնացել են կանգուն ։
Հելլենիստական Եգիպտոսում ստեղծվել է օրեցօր բարգավաճող հունական համայնք։ Հելլենիստական Եգիպտոսի ստեղծողը Պտղոմեոս I-նն էր։ Հույն նշանավոր զորավար Ալեքսանդր Մակեդոնացու կողմից հիմնադրված Ալեքսանդրիա քաղաքը դառնում է հելլենիստական աշխարհի կենտրոնը։ Հույները մասնակցում են Եգիպտոսում կառուցվող Ալեքսանդրիայի փարոսի շինարարական աշխատանքներին։ Այն հետագայում դառնում է Հին աշխարհի յոթ հրաշալիքներից մեկը։ Պտղոմեոսի կողմից հիմնադրված Ալեքսանդրիայի գրադարանն ամենամեծն էր հելլենիստական աշխարհում։
Խորհրդանշական է այն, որ Եգիպտոսի վերջին փարավոն արքայադուստր Կլեոպատրա VII-ն ունեցել է հունական ծագում։
Ծանոթագրություններ
Կատեգորիա:Հունական սփյուռք Կատեգորիա:Եգիպտոսի ազգեր
Փասանաուրի
Փասանաուրի (ფასანაური), քաղաք Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։ Քաղաքի կարգավիճակ է ստացել 1966 թվականից։
Դիրք
Գտնվում է ծովի մակարդակից 1050 մետր բարձրության վրա։ Շրջկենտրոն Դուշեթից հեռու է 47 կմ։
Բնակչություն
Ըստ 2014 թվականի մարդահամարի տվյալների, քաղաքի բնակչությունը կազմում է 1148 մարդ ։
Ծանոթագրություններ
Կատեգորիա:Վրաստանի քաղաքներ Կատեգորիա:Դուշեթի շրջան
Ստարոե Ուստինովո (գյուղ, Ելնինսկի շրջան)
Ստարոե Ուստինովո (Старое Устиново), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Տիերի Ամիել
Տիերի Ամիել (Thierry Amiel, ), ֆրանսիացի երգիչ, երգերի հեղինակ, «À la recherche de la» ֆինալիստ։ Թողարկել է երեք ալբոմ՝ «Paradoxes» (2003), «Thierry Amiel» (2006), «Où vont les histoires?» (2010): 2012 թվականին «Ադամ և Եվա՝ Երկրորդ հնարավորություն» մյուզիքլում կատարել է Ադամի դերը։
Կենսագրություն
Տիերի Ամիելը ծնվել է 1982 թվականի հոկտեմբերի 18-ին, Ֆրանսիայում։ Ընտանիքում եղել են չորս երեխաներ՝ բոլորը տղաներ։ Տիերիի հայրը՝ ոստիկան է, մայրը եղել է դայակ։ Տիերին դեռ փոքր հասակից հետաքրքրվել է երաժշտությամբ, իսկ 13 տարեկանում ծնողները նրան ուղարկեցին Բուշ դյու Ռոնի երգչախմբում սովորելու, որը գտնվում է Մարսելից ոչ հեռու։ Նրա դեբյուտը եղել է Մարսելի օպերայում, երգչախմբի կազմում։ Հետագայում Տիերին որոշում է փորձել իրեն ժամանակակից երգում, տիրապետում է ջութակի և դաշնամուրի։ Կարճ ժամանակում նրան սկսում են հրավիրել տարբեր փառատոնների, տարբեր երաժիշտների հետ հանդիպումների, որոնց թվում են եղել՝ Zouk Machine և Herbert Leonard: Մասնակցել է մեծաթիվ փառատոնների, դուրս է եկել Graines de Stars Tour և Le Tremplin 2000 մրցույթների եզրափակիչ, իսկ 2003 թվականին դարձել է À la recherche de la-ի ֆինալիստ, որը նրան բերեց հայտնություն։ Նաև Տիերին թողարկել է երեք ալբոմ, առաջինը որի անունն է «Paradoxes», նույն պես թողարկվել է 2003 թվականին։ 2011 թվականին Պասկալ Օբիսպոն Ամիելին վերցնում է իր մյուզիքլում Ադամի դերը խաղալու համար «Ադամ և Եվա՝ Երկրորդ հնարավորություն» (ֆր. Adam & Eve. La Second Chance), որի պրիմիերան եղել է 2012 թվականի հունվարի 31-ին։
DVD
2012 թվականի հոկտեմբերի 8ին Ադամ և Եվա՝ Երկրորդ հնարավորություն (Adam & Eve. La Second Chance)
Տեսահոլովակներ
Կատեգորիա:Հոկտեմբերի 18 ծնունդներ Կատեգորիա:Երաժիշտներ այբբենական կարգով Կատեգորիա:Ֆրանսիացի երգիչներ Կատեգորիա:Ֆրանսիացի երաժիշտներ
Ջուզեպպե Մանգո
Ջուզեպպե Մանգո (Giuseppe Mango, ),  իտալացի երաժիշտ, բանաստեղծ և կոմպոզիտոր, նաև հայտնի է «Մանգո» անունով (իտալ.՝ Mango)։ Ստացել է համաեվրոպական ճանաչում 1987 թվականին հիթ դարձած «Bella d'estate» երգի թողարկումից հետո։
Սկիզբ
Ջուզեպպեն ծնվել է 1954 թվականի նոյեմբերի 6-ին Իտալիայի հարավում գտնվող Լագոնեգրո քաղաքում։ Նա սկսել է երգել բավական վաղ, իսկ յոթ տարեկանում արդեն հանդես է եկել տարբեր տեղական խմբերի հետ։ Մանգոն եղել է տարբեր երաժշտական ժանրերի երկրպագու (բլյուզից մինչև հարդ ռոք)։ Երիտասարդ տարիքում նրա ֆավորիտները եղել են Led Zeppelin-ը, Deep Purple-ը, Արետա Ֆրանկլինը և Փիթեր Գեբրիելը։ Ջուզեպպեն բարձրագույն կրթություն է ստացել սոցիոլոգիայի ոլորտում Սալեռնոյի համալսարանում և շուտով սկսել է երգերի տեքստեր գրել։
Պինո Մանգո կեղծանվամբ
1975 թվականին Ջուզեպպեն մեկնել է Հռոմ՝ ձայնագրելու իր առաջին ալբոմը։ 1976 թվականի հոկտեմբերին Սիլվանո Դի Աուրիայի ղեկավարությամբ և RCA Մանգոյի մասնակցությամբ թողարկվել է «Իմ տաք ընկերուհին» («La mia ragazza è un gran caldo») ալբոմը։ Այս ալբոմի երկու երգերը գրավել են իտալացի երգչուհի Փաթի Պրավոյի ուշադրությունը, որը որոշել է դրանք ներառել իր ալբոմում։ Երգերից մեկի անունը փոխվել է։ Մանգոյի երգերը նույնպես գրավել են երգչուհի Միա Մարտինիի ուշադրությունը։ Վերջինս դրանց մի մասն ավելացրել է իր «Che vuoi che sia... se t'ho aspettato tanto» ալբոմում։
1977 թվականին ձայնապնակում «Numero Uno» լեյբլի մասնակցությամբ թողարկվել են Մանգոյի՝ նախկինում չհրապարակված երգերը։ 1979 թվականին թողարկվել է «Արլեկին» ալբոմը, որտեղ երգչի եղբայրը՝ Արմանդո Մանգոն, հանդես է եկել որպես հեղինակ և երաժիշտ։ 1982 թվականին Fonit CETRA ստուդիայում թողարկվել է «È pericoloso sporgersi» («Վտանգավոր գերլարում») ալբոմը։
1985 թվականին Սան Ռեմոյի փառատոնում երգիչը քննադատների կողմից մրցանակ է ստացել «Il viaggio» երգի համար, թեև չի հասել եզրափակիչ։ 1987 թվականին Մանգոն Սան Ռեմոյում առանց մեծ հաջողության ներկայացրել է «Dal cuore in poi» երգը։
Սակայն Եվրոպայում իսկական շլյագեր է դարձել «Bella d'estate»-ը, որը փառատոնի ժամանակ լույս է տեսել Լուչո Դալլայի հետ ձայնասկավառակի վրա, այն վաճառվել է 350 000 օրինակով։
1998 թվականին մանգոն Սան Ռեմոյում կատարել է «Luce» երգը։ 2000 թվականին նա փառատոնում կրկին հանդես է եկել «Fare l'amore» երգով, որը գրել է Միետտայի հետ միասին։ 2007 թվականին Մանգոն կրկին մասնակցել է Սան Ռեմոյի փառատոնին և զբաղեցրել 5-րդ տեղը «Chissà se nevica» երգով, որը նա դուետ է կատարել իր կնոջ՝ Լաուրա Վալենտեի հետ ։
Անձնական կյանք
2014 թվականի դեկտեմբերի 7-ին Պոլիկորոյում կայացած համերգի ժամանակ երգիչը սրտի կաթված է ստացել։ Մանգոն մինչև հիվանդանոց տեղափոխվելը մահացել է ։
2014 թվականի դեկտեմբերի 9-ի գիշերը՝ Ջուզեպպեի տանը հոգեհանգստի ժամանակ, մահացել է նրա ավագ եղբայրը՝ 75-ամյա թոշակառու, նախկին որմնադիր Ջովաննին ։
Արտաքին հղումներ
Կատեգորիա:Իտալացի երգիչներ Կատեգորիա:Իտալացի երաժիշտներ Կատեգորիա:21-րդ դարի երգիչներ Կատեգորիա:Իտալացի բանաստեղծներ Կատեգորիա:20-րդ դարի բանաստեղծներ Կատեգորիա:Կոմպոզիտորներ այբբենական կարգով Կատեգորիա:Իտալացի կոմպոզիտորներ Կատեգորիա:21-րդ դարի կոմպոզիտորներ Կատեգորիա:20-րդ դարի իտալացիներ Կատեգորիա:21-րդ դարի իտալացիներ Կատեգորիա:Սրտամկանի ինֆարկտից մահացածներ Կատեգորիա:Բանաստեղծներ այբբենական կարգով
Ձուբիենա
Ձուբիենա (Zubiena), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 1271 մարդ (2008)։ Բնակչության խտությունը՝ 106 մարդ/կմ²։ Տարածքը կազմում է 12 կմ²։ Փոստային ինդեքս՝ 13888։ Հեռախոսային կոդ՝ 015։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
(6821) Ռանևսկայա
(6821) Ռանևսկայա (Ranevskaya), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 29-ին Լյուդմիլա Կարաչկինայի կողմից Նաուչնիում ։
Միջին հեռավորությունը Արեգակից կազմում է 2,580071 ա. մ., առավելագույնը մոտենում է 2,1912 ա. մ. հեռավորության վրա և հեռանում 2,969 ա. մ. ։ Արեգակի շուրջ մեկ ամբողջական պտույտ է կատարում 1513,72 երկրային օրվա ընթացքում, իր ուղեծրով շարժվելով միջինում 0,237824 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,61° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Լյուդմիլա Կարաչկինայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զասելիե (ավան, Ժովտնևի շրջան)
Զասելիե (Засілля), ավան Ուկրաինայի Նիկոլաևի մարզի Վիտովսկի շրջանում։ Հիմնադրվել է 1932 թվականին։
2001 թվականի տվյալներով Զասելիե ավանում բնակվում էր 857 մարդ։ Բնակավայրը զբաղեցնում է 1,18 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վիտովսկի շրջանի բնակավայրեր Կատեգորիա:Ուկրաինայի ավաններ Կատեգորիա:1932 թվականին հիմնադրված բնակավայրեր
ՀՀ մեքենաշինություն և մետաղամշակում
Հետպատերազմյան շրջանում շահագործման են հանձնվել Երևանի էլեկտրաճշգրիտ սարքերի, Վանաձորի «Ավտոգենմաշ», Գյումրիի հղկող հաստոցների, Չարենցավանի գործիքաշինական և այլ գործարաններ, ստեղծվել և զարգացել են մեքենաշինության նոր՝ էլեկտրոնային, ռադիոտեխնիկական, ճշգրիտ և գերճշգրիտ հաստոցաշինական արդյան ճյուղերը։ 1970-1985 թվականին ՀՀ-ում զարգացել են մեքենաշինության համեմատաբար աշխատատար, միաժամանակ քիչ նյութատար և էներգատար ճյուղերն ու ենթաճյուղերը։ Ստեղծվել են արդյունաբերական համալիրներ Աբովյանում, Հրազդանում, Չարենցավանում, Սևանում, Գավառում և այլուր, Երևանի մաթեմատիկական մեքենաների, համալիր էլեկտրասարքավորումների և այլ ԳՀԻ-ներ։ 1988 թվականի դեկտեմբերի 7-ի երկրաշարժից ավերվել են Գյումրիի հղկող հաստոցների, դարբնոցամամլիչային սարքավորումների, «Անալիտիկսարք», Վանաձորի ճշգրիտ հաստոցների, «Տեխնոսարք», Սպիտակի վերելակաշին., Ստեփանավանի բարձր հաճախականության սարքերի և այլ գործարաններ։ Այս ձեռնարկությունների որոշ մասը 1990-1991 թվականին արդեն վերսկսել է գործել արտադրական կարողությունների 60-80 %-ի չափով։ ԽՍՀՄ հանրապետությունների միջև տնտեսական կապերի խզման հետևանքով սակայն մեծ չափով կրճատվել է արտադրանքի թողարկումը։
1998 թվականին մեքենաշինության արտադրանքի ծավալը կազմել է 1990 թվականի 98,6 %-ը, 1992 թվականին՝ 40,6 %-ը։ Ներկայումս մեքենաշինական արդյունաբերության մեջ ձևավորվել են գերակա ուղղություններ, որոնց արտադրանքը հիմնված է գիտատար ու սակավ նյութատար տեխնոլոգիաների վրա և մրցունակ է արտաքին շուկաներում՝ հաստոցագործիքաշինության ոլորտում՝ թվածրագրային համակարգերով հանդերձված հաստոցներն ու մշակող կենտրոնները, ոչ սերիական արտադրության որոշ հաստոցներ և հոսքային գծեր, ավտոգենային սարքավորումները, էլեկտրատեխ. համալիրում՝ կա 272 Վանաձորում հավաքվող «Չինվան» մակնիշի տրակտորներ տարող, լուսատեխնիկական սարքավորումները, էլեկտր, լարերը, սարքաշինական ու էլեկտրոնային ոլորտում՝ թվածրագրային ղեկավարման, հսկիչ և չափիչ սարքերը, տարբեր տիպի ռելեները։ Մասնավորեցումից հետո վերագործարկվել են բավական մեծ թվով մեքենաշինական ձեռնարկություններ՝ «էլեկտրաապարատներ», Արթիկի «Ստեկլոմաշ», Վանաձորի «Ավտոգեն-Մ», «Սևանի կատարող սարքեր» և այլն։ Մասնավորեցվել են նաև «Ալմաստ», «Արաքս», «Օրբիտա», «Քարմշակմեքենա» և Ապարանի «Արագած» ընկերությունները, որոնք «Միջազգային բիզնես կենտրոն» ՓԲԸ-ի շնորհիվ վերագործարկվել են, և վերսկսվել են հանրապետությունում առաջնային դիրքեր ունեցող ալմաստափոշիների, կտրող գործիքների, ինչպես նաև քարհատ մեքենաների արտադրությունները, որոնք պահանջարկ ունեն ոչ միայն ներքին, այլև ԱՊՀ շուկայում։ Վերջին 4 տարում ՀՀ-ի էլեկտրոնային և ճշգրիտ մեքենաշինության ոլորտում արտահանման ծավալն աճել է տարեկան միջինը 120 %-ով։ Անհատ, հաստոցների և հոսքագծերի արտադրման բնագավառում բավական հաջող է գործում «Ինտերստանոկ» ԲԲԸ-ն։ Վանաձորի «Չինվան» հայ-չինական համատեղ ընկերությունը Չինաստանից ներկրված պահեստամասերով հավաքում է փոքր տրակտորներ։ Երևանի «Մշակ» ՓԲԸ-ն թողարկում է համակարգչային թվածրագրային ղեկավարման համակարգով բարձր արտադրողականությամբ հաստոցներ մշակող կենտրոններ, ինչպես նաև տարբեր հաստոցների էլեկտրոնային համակարգեր ու լրակագմային սարքավորումներ։ Հանրապետության էլեկտրատեխ. բնագավառի ամենախոշոր ձեռնարկություններից է «Արմենմոտոր» ՓԲԸ-ն (Երևան, կազմավորվել է «Հայէլեկտրո» գործարանի հիմքի վրա)։ Թողարկում է միջին և փոքր չափերի եռաֆազ ու միաֆազ ասինխրոն շարժիչներ, սերվոշարժիչներ, էլեկտրական կենտրոնախույս պոմպեր, շարժական գեներատորներ, միկրոշարժիչներ և կենցաղային էլեկտրական իրեր։ Ընկերության արտադրանքի զգալի մասն իրացվում է արտաքին շուկայում (ԱՄՆ, Կանադա, ԱՊՀ)։ Երևանի «Աստրա» ընկերությունն արտադրում է պտտվողծակող գործիքներ, որոնք արտահանվում են ԱՊՀ երկրներ, Մերձավոր Արևելք, Եվրոպա, Չինաստան, Արգենտինա և այլն։ «Գոհար» ԲԲԸ-ն պատրաստում է բարձր ճշգրտության մամլակաղապարներ և դրոշմներ։ Արտադրանքը մեծ պահանջարկ ունի ոչ միայն ներքին շուկայում, այլև ԱՊՀ երկրներում, Եվրոպայում և Մերձավոր Արևելքում։ ՀՀ խոշոր մեքենաշինական ձեռնարկություններից Երևանի «Մարս» գործարանը «Գույք պարտքի դիմաց» ծրագրով հանձնվել է ՌԴ-ին՝ ներդրումներ կատարելու պայմանով, սակայն այն դեռևս չի վերագործարկվել (2011)։ Հանրապետությունում առկա արտադրական բազայի, գիտական ու մասնագիտական ներուժի հիման վրա հնարավոր է ապահովել մեքենաշինական համալիրի զարգացումը՝ հատկապես ոչ էներգատար, ոչ հումքատար և առավել գիտատար սարքաշինական ու էլեկտրոնային ոլորտներում։
Ազնաուր
Ազնաուր, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ռեբեկա Կիմ
1989-2008. Վաղ տարիներ և կրթություն
Բեկան ծնվել է 1989 թվականի օգոստոսի 11-ին Հոնոլուլույում, Հավայի, ԱՄՆ ։ Նա, բացի ծնողներից, ունի նաև քույր։ Գեղեցիկ նկարում է։ Սովորել է Մոանալուայի ավագ դպրոցում ։ 2005 թվականին, 16 տարեկանում, Բեկան մեկնեց Հարավային Կորեա և սկսեց սովորել Pledis Entertainment-ում, որպեսզի հանդես գա երաժշտական բեմում ։
2009-2011. After School-ի հետ առաջնաելույթ
Բեկայի առաջնաելույթը տեղի է ունեցել 2009 թվականի սկզբին After School-ի կազմում՝ «Ah!» սինգլով ։ Սկզբում աղջիկը խմբում ամենաերիտասարդն էր, մինչ Ռեյնայի և Նանայի գալը։ Նա զբաղեցրեց գլխավոր ռեփերի պաշտոնը և ռեփ հատվածներ գրեց խմբի շատ երգերի համար ։ 2010 թվականի փետրվարին Բեկան մասնակցեց Լի Հյո Ռիի «Bring It Back» սինգլին ։
2011 թվականի հունիսի 17-ին հայտնի դարձավ,որ Բեկան լքում է After School-ը, որպեսզի կենտրոնանա ոճաբանի կարիերայի վրա՝ ԱՄՆ֊ում  ։ Հուլիսի 11-ին թողարկեց «Take Me to the Place» երգը, որի տեքստը ինքն էր գրել ։ Հուլիսի 9-ին, սինգլի թողարկումից երկու օր առաջ, Բեկան մասնակցեց After School-ի երկրորդ հանդիպմանը երկրպագուների հետ ։
2012-ներկա. Ոճաբանի կարիերա և այլ գործունեություն
2012 թվականի հոկտեմբերին Բեկան բացեց «I Crave You» առցանց խանութը, որը զբաղվում էր ինքնարար զարդերի վաճառքով։ Բոլոր ապրանքների մեկ օրում վաճառեցին ։ 2013 թվականի սեպտեմբերի 24-ին Բեկան ելույթ ունեցավ Լոս անջելեսում անցկացվող ամենամյա KCON փառատոնին, որտեղ պատմեց իրական կորեական արդյունաբերության մասին։ After School-ից հեռանալուց հետո այն դարձավ նրա առաջին հանրային ելույթը ։ Հոկտեմբերի 10-ին կայացավ Կահիի երկրորդ մինի ալբոմի՝ ''Who Are You? թո''ղարկումը, որի «Sinister» երգում Բեկան մասնակցել է ։
Անձնական կյանք
Բեկան ընկերություն է անում Յուրիի և Սույոնգի հետ՝ Girls’ Generation աղջիկների խմբից ։